OpenLLM-France/wikimedia huggingface dataset:
# Marcos Martínez Ucha

Marcos Martínez Ucha (Madril, Espainia, 1985eko urriaren 15a - ) lasterketarako pilotu espainiarra da. Gaur egun World Series by Renault lehiaketan parte hatzen du Sito Pons-en taldean.

## Biografia

Ucharen karrera karting-en 1995ean hasi zen eta hor 2001. urtera arte iraun zuen. Momentu hartan, 16 urterekin bere karreran hurrengo pausua eman zuen Espainiako Junior Formulan sartuz. Pilotu espainiarra hiru urtez maila honetan egon zen, gero eta emaitza hobeak erakutsiz eta 2 podium lortuz.
2005ean Espainiako 3 Formulara (B-Klasera) pasatzea erabaki zuen, Racing Engineering taldearekin. Urte honetan Marcosek 5 garainpen eta podium batzuk lortu zituen, ranking-ean bigarrena izanik. Gainera, garaipen gehien lortu zuen pilotua izan zen.
2006an F3-an (A-Klasean) eta World Series by Renault lasterketa batzuetan alde berean parte hartu zuen. Lehenengoan Chesten (Valentzian), garaipen bat lortu zuen eta bigarrenean, ranking-ean laugarrena amaitzeaz gain lasterketa bat lideratu zuen.
2007. denboraldian Espainiako 3 Formulan lasterketa batzuetan lehiatu zuen Novo Team taldearekin. Baina, emaitzak onak ez zirenez Tec-Auto taldera pasatu zen lehiaketan emaitza hobeak lortzeko. Denboraldi honen amaieran, GP2 Serietan parte hartu zuen Racing Engineering taldearekin Javier Villarekin batera eta Ernesto Visoren ordezkoa izanik.
2008an World Series by Renault-etara itzuli zen Pons Racing taldearekin eta hor iraungo du.

## Kirol Palmaresa

Marcos Martinezen Palmaresa :
| Denboraldia | Taldea | Kotxea | Lasterketak | Pole Position | Garaipenak | Puntuak | Sailkapena |
| 2004 | - (Formula Junior 1600 Spain) | - | - | - | - | 48 | 6.a |
| 2005 | Racing Engineering (Formula 3 Spain F300 Espainiako Kopa) | Dallara F300 (Toyota) | 15 | 5 | 5 | 82 | 2.a |
| 2005 | Racing Engineering (Formula 3 Spain) | Dallara F300 (Toyota) | Guztiak | - | - | 31 | 9.a |
| 2006 | EuroInternational (World Series by Renault) | - | 6 | 0 | 0 | - | - |
| 2006 | Racing Engineering (F3 Spain) | Dallara F306 (Toyota) | 14 | 0 | 1 | 28 | 10.a |
| 2007 | Novo Team (F3 Spain) | Dallara F306 (Toyota) | 10 | 0 | 0 | 22 | 13.a |
| 2007 | Racing Engineering (GP2 Serieak) | Dallara GP2 (Renault) | 9 | 0 | 0 | 5 | 22.a |
| 2008 | TEC Auto(Formula 3 Spain Espainiako Kopa) | Dallara F306 (Toyota) | 2 | 1 | 1 | - | - |
| 2008 | Pons Racing (World Series by Renault) | - | 17 | 0 | 0 | 21 | 15.a |

## Erreferentziak

* "Marcos Martínez renueva con Pons Racing"
* "World Series – Primer podio para Marcos Martínez en Silverstone - 1ª Carrera"

## Kanpoko loturak

* Marcos Martinezen Web Ofiziala
* Estadistikak
* Wikipedia orria(ingelesez)
* Datuak: Q930751
# Marcos Parente

Marcos Parente Brasilgo udalerri bat da, Piauí estatuan kokatua. 4.724 biztanle ditu 677,414 km²ko eremuan.

## Ikus, gainera

* Piauí

## Kanpo estekak

* Datuak: Q1938857
* Multimedia: Marcos Parente / Q1938857
# Marcos Moneta

Marcos Moneta (Buenos Aires, 2000ko martxoaren 7a) argentinar errugbilaria da, zazpiko eta hamabosteko errugbian jokatzen duena. Zazpiko errugbian atzelari edo hegaleko aritzen da. 2020ko Tokioko Olinpiar Jokoetan brontzezko domina irabazi zuen Argentinako selekzioarekin..

## Kirol ibilbidea

2018ko Buenos Airesko Gazte Olinpiar Jokoetan urrezko domina lortu zuen gazteen 7ko errugbi taldeko kide izan zen. 2020ko Tokioko Olinpiar Jokoetan, Britania Handiari 17-12 irabazi ostean, brontzezko domina lortu zuen 7ko errugbi taldeko kide ere izan zen, non txapelketako saio-egiaztailea ere izan zen sei entsegu lortu ostean.
2018-19 Rugby Sevens World Seriesen hamaikakoan ere sartu zen.
2021ean, Pumak ordezkatzeko aukeratu zuten errugbi txapelketan, baina ezin izan zuen minutuak lortu. Gero, Samoaren aurkako partidan barbaroen ordezkari izateko deitu zuten, baina partida bertan behera geratu zen. Azkenik, 2020-21eko 7ko Rugby jokalari onenaren saria eman zioten, zeina Brian O'Driscoll irlandar errugbi jokalari ospetsuak eman baitzion.

## Olinpiar Jokoak

2020ko Udako Olinpiar Jokoetan, Tokio 2020an (Tokio), brontzezko domina irabaziko du [[Argentina|Argentinako] taldearekin, Fijiko taldearen (urrezkoa) eta Zeelanda Berrikoaren (zilarrezkoa) atzetik sailkatuz. Hauek osatuko dute Argentinako taldea: Santiago Álvarez, Lautaro Bazán, Lucio Cinti, Felipe del Mestre, Rodrigo Etchart Luciano González Rizzoni, Rodrigo Isgró, Santiago Mare, Ignacio Mendy, Marcos Moneta, Matías Osadczuk, Gastón Revol eta Germán Schulz-ek.

## Emaitzak

Udako Olinpiar Jokoak :
| Urtea | Lekua | Sailkapena | Proba |
| 2020 | Tokio Japonia | 03 ! | Zazpiko-errugbia gizonezkoa. |

## Sariak

* Munduko Rugby 7ko jokalaririk onena (2021)
* Zilarrezko Olympia (2021)

## Erreferentziak

* ↑ Moneta, Marcos. .
* ↑ Rugby Seven: Argentina cerró un torneo perfecto y se llevó la medalla de oro. .
* ↑ Los Pumas 7 hicieron historia: superaron a Gran Bretaña y ganaron la medalla de bronce en el rugby de los Juegos Olímpicos de Tokio. .
* ↑ Marcos Moneta fue el tryman de los Juegos Olímpicos. .
* ↑ «Marcos Moneta» olympedia.org 2022-02-14an. begiratua(Ingelesez)
* ↑ «Marcos Moneta» Olympics.com 2022-02-14an begiratua (Gaztelaniaz)
* ↑ "Zazpiko-errugbia, gizonezkoa, emaitzak 2020" olympedia.org (Ingelesez)
* ↑ Marcos Moneta y un histórico momento para el rugby argentino: es el mejor jugador del mundo de Seven. .
* ↑ Un año perfecto: Marcos Moneta también se quedó con el Olimpia de Plata. .

## Kanpo estekak

* Datuak: Q90312580
* Multimedia: Marcos Moneta / Q90312580
# Maria da Fé

Maria da Fé Brasilgo udalerri bat da, Minas Gerais estatuan kokatua. 14.247 biztanle ditu 202,898 km²ko eremuan.

## Ikus, gainera

* Minas Gerais

## Kanpo estekak

* Datuak: Q1790481
* Multimedia: Maria da Fé / Q1790481
# Maria das Neves

Maria das Neves Ceita Baptista de Sousa (Sao Tome eta Principe, 1958) saotometar politikaria eta ekonomialaria da. Sao Tome eta Principeko Askapenerako Mugimendua/Alderdi Sozialdemokratako kide nabarmena izan zen. 2002ko urriaren 7a eta 2004ko irailaren 18a bitartean Sao Tome eta Principeko lehen ministroa izan zen. Horrekin batera, herrialdeko historiako lehen emakume gobernuburua izan zen.

## Kanpo estekak

* Datuak: Q454046
# Maria de Lourdes Pintasilgo

Maria de Lourdes Ruivo da Silva de Matos Pintasilgo (Abrantes, Portugal, 1930eko urtarrilaren 18a - Lisboa, Portugal, 2004ko uztailaren 10a) portugaldar ingeniari kimikoa eta politikaria izan zen. 1979ko abuztuaren 1a eta 1980ko urtarrilaren 3a bitartean Portugalgo Errepublikako lehen ministroa izan zen, herrialdeko historiako lehen emakume gobernuburua.

## Kanpo estekak

* Datuak: Q235916
* Multimedia: Maria de Lourdes Pintasilgo / Q235916
# Maria de la Pau Janer

Maria de la Pau Janer i Mulet (Palma Mallorcakoa, 1966ko urtarrilaren 13a-) katalanezko mallorcar idazlea da.
2005ean literaturako Planeta Saria irabazi zuen Pasiones romanas liburuarekin.
Halaber, "Avui" egunkariaren kolaboratzailea da.

## Bibliografia

* Els ulls d'ahir (1988).
* L'hora dels eclipsis (1989).
* L'illa d'Omar eta Sense compromís de perversitat, en colaboración con Miquel de Palol (1991).
* Les rondalles del cicle de l'espòs transformat (1992).
* Màrmara (1994).
* El mite del Comte Arnau. Propostes didàctiques (1995).
* Natura d'anguila (1996).
* La bruixa que va perdre un secret (1997).
* Orient, Occident. Dues històries d'amor (1998).
* Lola (1999).
* Ets la meva vida, ets la meva mort eta Barbablava: l'heroi, el monstre eta Mallorca: l'illa de les mil i una nits. Carta a un estranger que ens visita (2001).
* Las mujeres que hay en mí , gaztelaniaz, eta Els deu manaments de la felicitat (2002).
* Pasiones romanas, gaztelaniaz, eta Perfils mediterranis (2005).

## Ikus, gainera

* Katalunierazko literatura

## Kanpo loturak

* (Katalanez)(Gaztelaniaz) Maria de la Pau Janer idazlearen webgunea
* Datuak: Q3089856
# Martfeld

Martfeld Alemaniako udalerria da. Saxonia Beherea estatuan kokatuta dago, [[Diepholz barrutia|Diepholz]] barrutian. 2014an 2.634 biztanle zituen 35,06 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q280324
* Multimedia: Martfeld (Landkreis Diepholz) / Q280324
# Martha's Vineyard

Martha's Vineyard (Wampanoag hizkuntzaz Noepe) AEBtako Massachusetts estatuan dagoen uharte bat da, Cod lurmuturraren hegoaldean. Maiz The Vineyard (Mahastia) izenez ere deitua da. 231,75 km²-ko azalera du, AEBtako 57. uharterik handiena da, eta ekialdeko kostaldeko hirugarrena.
Dukes konderrian dago, eta Cuttyhunk, Elizabeth uharteak eta Nomans Land uhartea ere barne hartzen ditu. Estatubatuar gorren komunitate baten bizilekua izateagatik ere ezaguna bada, ondorioz uharte honetako komunitatearen jardunean oinarritutako keinu hizkuntza bat ere sortu zen.
Uhartea udaleku edo oporleku garrantzitsua izateagatik ezaguna da. Uhartera itsasoz eta airez bakarrik bertaratu daiteke, halere 1960ko hamarkadatik aurrera bertako biztanleria asko hazi izan da. Martha's Vineyardeko Batzordearen txosten baten arabera uharteko bizi kostua gainontzeko herrialdeko bataz bestekoarena baino %60 garestiagoa omen zen, eta etxebizitzen salneurriak %96ko balore ekonomiko handiagoa omen dute.

## Klima

Datu klimatikoak (Martha's Vineyard (Edgartown (Massachusetts))) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 18 | 18 | 26 | 32 | 33 | 35 | 35 | 37 | 33 | 31 | 23 | 19 | 37 |
| Batez besteko tenperatura maximoa (°C) | 4 | 5 | 8 | 13 | 18 | 23 | 27 | 26 | 23 | 17 | 12 | 7 | 15 |
| Batez besteko tenperatura (ºC) | -0 | 1 | 4 | 9 | 14 | 19 | 22 | 22 | 19 | 13 | 8 | 3 | 11 |
| Batez besteko tenperatura minimoa (°C) | -4 | -3 | -0 | 4 | 9 | 14 | 18 | 17 | 14 | 8 | 4 | -1 | 7 |
| Erregistraturiko tenperatura minimoa (°C) | -21 | -23 | -22 | -11 | -2 | 3 | 7 | 5 | 0 | -6 | -10 | -21 | -23 |
| Pilatutako prezipitazioa (mm) | 98 | 81 | 125 | 108 | 90 | 95 | 77 | 101 | 94 | 104 | 110 | 109 | 1192 |
| Elurra (mm) | 145 | 211 | 86 | 5 | 0 | 0 | 0 | 0 | 0 | 0 | 5 | 191 | 643 |
| Prezipitazio egunak (≥ 0.01 in) | 12 | 10 | 11 | 12 | 12 | 10 | 8 | 9 | 9 | 10 | 12 | 12 | 125 |
| Iturria: Western Regional Climate Center (1981–2010, muturrekoak 1946-2012) ||||||||||||||

## Zinema

1975ean uharte honetan Steven Spielbergek zuzendutako Jaws film ospetsua filmatu eta girotu zen.

## Erreferentziak

* ↑ (Ingelesez) Western Regional Climate Center. General Climate Summary Tables. .

## Kanpo estekak

* Datuak: Q49148
* Multimedia: Martha's Vineyard / Q49148
# Martha Aliaga

Martha Beatriz Bilotti-Aliaga (Mendoza, Argentina, 1937 – 2011ko urriaren 15a) Argentinar estatistika-hezitzailea izan zen, Caucus for Women in Statistics (Emakumeentzako caucus-a estatistikan) erakundeko presidentea gisa lan egin zuen.

## Bizitza goiztiarra eta hezkuntza

Martha Beatriz Bilotti Mendozan jaio zen, Argentinan, eta Buenos Airesko Unibertsitatean egin zituen graduko ikasketak. Master gradu bat lortu zuen Santiagon (Txile), Estatistika Irakasteko Zentro Interamerikarrean.
Michiganeko Unibertsitatean estatistikako doktoretza bat egin zuen 1986an; bere tesia, Michael B. Woodroofek gainbegiratua, A problem in sequential analysis (Analisi sekuentzialean arazo bat) zen.

## Bizitza pertsonala

Columbiako (Maryland) Alfredo Aliagarekin ezkondu zen, eta hiru seme-alaba izan zituzten: Viviana, Pablo eta Eduardo.

## Karrera

Dominikar Errepublikan irakatsi ondoren, Ann Arbor-era (Michigan) joan zen bizitzera, 1972an Michigan-go Unibertsitatean irakasle elkartua izateko. 1981etik 1985era American Unibertsitatean irakatsi zuen, eta 1980ko hamarkadan amaieran bai District of Columbia Unibertsitatean eta bai Michigan-go Unibertsitatean (bien artean mugituz).
Caucus for Women in Statistics erakundeko presidentea izan zen 2002an, eta Michiganetik Ameriketako Estatistika Elkartera joan zen 2003an, hezkuntza zuzendari gisa.
Brenda Gunderson-ekin, estatistiken testu liburu bat idatzi zuen,Interactive Statistics (Estatistika Interaktiboak ) (Prentice Hall, 1999; 4th ed., 2017).
1999an, Aliaga Amerikako Estatistika Elkarteko kide eta Nazioarteko Estatistika Institutuko kide izendatu zuten.

## Heriotza

Aliaga 2011ko urriaren 15ean hil zen, behazun-minbiziak jota, Columbian, bere etxean.

## Erreferentziak

* 1 2 3 (Ingelesez) «Martha Aliaga, educator, statistician» Washington Post 2023-08-26 ISSN 0190-8286. (Noiz kontsultatua: 2024-07-12).
* 1 2 (Ingelesez) Martha Aliaga: The Charismatic Teacher | Amstat News. 2017-09-01 (Noiz kontsultatua: 2024-07-12).
* ↑ (Gaztelaniaz) Stadler, Marta Macho. (2022-07-06). «Martha Aliaga, una vida dedicada a la didáctica de la estadística» Mujeres con ciencia (Noiz kontsultatua: 2024-07-12).
* ↑ «Estimation in Large Samples» web.archive.org 2018-06-03 (Noiz kontsultatua: 2024-07-12).
* ↑ Goldman, Robert N.. (1998). «Review of Interactive Statistics: Preliminary Edition» The American Statistician 52 (3): 283–283. doi:10.2307/2685946. ISSN 0003-1305. (Noiz kontsultatua: 2024-07-12).
* ↑ «ASA Fellows List» web.archive.org 2017-12-01 (Noiz kontsultatua: 2024-07-12).

## Bibliografia osagarria

* Martha Aliaga; Brenda Gunderson. (1998). Interactive Statistics. Prentice Hall ISBN 978-0-13-894767-5..(Estatistika Interaktiboak)

## Kanpo estekak

* Datuak: Q43387397
# Martha Asunción Alonso

Martha Asunción Alonso (Madril, 1986ko maiatzaren 23a) poeta, itzultzailea eta irakaslea da.

## Ibilbidea

Frantses Filologian doktore egin zen Madrilgo Unibertsitate Konplutentsean, Guadalupeko Maryse Conte narratzaileari buruzko tesi batekin. Haren lanak gaztelaniara itzultzen ditu. Gainera, Artearen Historiako masterra ere egina du Zaragozako Unibertsitatean.
Literatura-sorkuntza eta irakaskuntza uztartzen ditu Frantzian, bai Frantzia hexagonalean bai itsasoz haraindikoan (Guadalupe uhartea) bertan bizi izan denean. Halaber, Extremadurako Unibertsitatean (Caceres) eta Tiranako Unibertsitatean (Albania) lan egin du. Gaur egun, Alcaláko Unibertsitatean irakasten du.
Bere poesia-lana poesia espainiar berriaren antologia askotan sartu da, eta ingelesera, grekora, errumanierara eta albanierara itzuli da.
Autoreak udazken bateko Emozología verde (2009, UCMko Blas de Otero saria, Ediciones UCM), Crisálida (2010, Granadako Nuevas Creadores saria, Alhulia argitaletxea), Detener la primavera (2011, Antonio Carvajón saria, Zauria)
2012an, Detener la primavera poema-liburuak beste sari bat jaso zuen: Kultura Ministerioak emandako Miguel Hernández Gazte Poesiaren Sari Nazionala.

## Poesia-lanak

* Balkanika (2018: Madril, Torremozas, Carmen Conde saria)
* Wendy (2015: Madril, Pre-Textos, RNE Poesia Gaztearen Saria)
* No tan joven (2015: Logroño, abuztuaren 4ko edizioak)
* Autorretrato (2015, plaquette: Valentzia, ale bakarra)
* Skinny Cap (2014: Sevilla, Zauriaren liburuak)
* La soledad criolla (2013: Madril, Rialp, Adonais saria)
* Detener la primavera (2011: Madril, Hiperión, «Antonio Carvajal» poesia gaztearen saria eta Poesia gaztearen Sari Nazionala)
* Crisálida (2010: Sevilla, Alhulia, Granadako Letra Onen Akademiako Sortzaile Berrien Saria)
* Cronología verde de un otoño (2009: Madril, UCM, Blas de Otero saria)

## Sariak eta aintzatespenak

* 2023- Kutxa-Irun Hiria literatura saria. "Cartas a Nensi" lanagatik.
* 2018 - Carmen Conde de Poesía Joven saria
* 2015 - RNEren Poesia Gaztearen Sari Nazionala
* 2012 - Adonais Poesia Saria
* 2012 Miguel Hernández Gazte Poesiaren Sari Nazionala.
* 2011 - «Antonio Carvajal» poesia gaztearen saria
* 2010 - Granadako Letra Onen Akademiako sortzaile berrien saria
* 2009 - Blas de Otero saria

## Erreferentziak

* ↑ NEGRITUD, SORORIDAD Y MEMORIA: POÉTICAS Y POLÍTICAS DE LA DIFERENCIA EN LA NARRATIVA DE MARYSE CONDÉ. .
* ↑ En la antología Ανθολογία Σύγχρονης Ισπανόφωνης Ποίησης. Ed. Vaxikon, 2013.
* ↑ Diario ABC. (15 de diciembre de 2012). Martha Asunción Alonso, premio Adonais de poesía por «La soledad criolla». .
* ↑ RTVE, PRENSA. (2015-05-29). «Martha Asunción Alonso recoge el VII Premio de Poesía Joven RNE» RTVE.es.
* ↑ Martha Asunción Alonso, Nacional de Poesía Joven Miguel Hernández 2012. .
* ↑ (Gaztelaniaz) DV. (2023-09-09). «Martha Asunción Alonso y Xabier Lasa ganan los Ciudad de Irun de novela» El Diario Vasco (Noiz kontsultatua: 2023-09-12).
* ↑ AGENCIAS. (23 de octubre de 2012). «Martha Asunción Alonso, Premio Nacional de Poesía Joven Miguel Hernández 2012» RTVE.es.

## Kanpo estekak

* Datuak: Q6002084
# Marth

Marth Alemaniako udalerria da. Turingia estatuan dago, [[Eichsfeld (barrutia)|Eichsfeld]] barrutian. 2014an 331 biztanle zituen 4,86 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q569087
* Multimedia: Marth / Q569087
# Martha Argerich

Martha Argerich (Buenos Aires, 1941eko ekainaren 5a) argentinar piano-jotzailea da.
Lau urte zituela eman zuen lehenengo kontzertua, eta zortzi urte bete zituenetik aurrera kontzertu ugari eman zituen. Teknika Friedrich Guldarekin eta Nikita Magaloffekin landu ondoren, izugarrizko arrakasta izan zuen 1957an Genevako eta Bolzanoko nazioarteko lehiaketetan. Hala hasi zuen bere bakarlari karrera. 1965ean, Chopin txapelketa irabazi zuen Varsovian. Musikagile erromantikoen (Chopin, Schumann, Liszt) interprete handia bihurtu da Martha Argerich bere jotzeko modu sutsuari esker. Aldi berean, XX. mendearen hasierako musikagileak ere interpretatzen ditu, hala nola Ravel eta Prokofiev.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q156810
* Multimedia: Martha Argerich / Q156810
# Martha Bernays

Martha Bernays (1861eko uztailaren 26a, Hanburgo - 1951ko azaroaren 2a, Londres) Sigmund Freud psikoanalista austriarraren emaztea eta bere sei seme-alaben ama izan zen.

## Biografia

Berman Bernays eta Emmeline Philipp-en bigarren alaba, Hanburgo Isaac Bernays-en errabinoaren biloba, Martha Bernaysek bera baino bost urte zaharragoa zen Sigmund Freud 1882ko apirilean ezagutu zuen. Lau urteko harremanaren ondoren, bikotea 1886ko irailaren 14anHanburgon ezkondu zen. Bitxia da Minna arreba txikia Freud-en lankide intelektual garrantzitsuenetako bat izatea.

### Seme-alabak

Bien seme-alabak izan ziren:
* Matilde (1887-1978), Roberto Hollitscherrekin ezkondua, ondorengorik gabe.
* Juan Marti (1889-1967), Ernestina Druckerrekin ezkondua, bi seme-alaba izan zituelarik.
* Oliver (1891-1969), Henny Fuchsekin ezkondua; seme bat.
* Ernesto (1892–1970), Lucía Brasch-ekin ezkondua; hiru seme-alaba izan zituzten.
* Sofia (1893 – 1920), Max Halberstadtekin ezkondua; bi seme-alaba.
* Anna (1895-1982), ezkongabea, ondorengorik gabe.

## Erreferentziak

* ↑ (Ingelesez) Freud, Sigmund; Freud, Ernst L.. (1992-01-01). Letters of Sigmund Freud. Courier Corporation ISBN 978-0-486-27105-7. (Noiz kontsultatua: 2024-03-04).

## Kanpo estekak

* Freud Museoa, Londres.
* Sigmund Freud-en kronologia, Martha Bernaysekin ezkondua.
* EMQUAD.
* Datuak: Q3042226
* Multimedia: Martha Freud / Q3042226
# Martha (Oklahoma)

Martha Oklahomako herri bat da. Jackson konderrian kokatua dago. 2010ean 162 biztanle zituen, 0,65 kilometro koadrotan banatuta.

## Ikus, gainera

* Jackson konderria

## Kanpo estekak

* Datuak: Q2683642
# Marisorgin

Marisorginak (Mantodea) intsektu neopteroen ordena bat dira. Espezierik ezagunena, hau ere marisorgin izenekoa, Mantis religiosa da. Ia 2.500 espezie ditu ordenak, mundu osoan banatuak baina, batez ere, eskualde tropikaletan. Ordena honetako espezieen ezaugarririk deigarriena aurreko hanken egitura da, harrapakinak harrapatzeko bereziki moldatua baitago. Landareen artean bizi dira, kamuflaturik, eta harrapariak dira.

## Ezaugarriak

Gorputza luzanga da, kriptikoa, berdexka edo arrea, espezie batzuek kolore biziak badituzte ere, loreen artean kamuflatzeko. Gorputzaren luzera 8-17 cm-koa da. Burua triangeluarra da, eta lepoa bereziki malgua, ia 180º bira baitezake burua. Kopetan ezkutu bat dute, bereizgarria, eta, haren gainean, hiru ozelo (hiru begi bakun). Antena filiformeak dira, eta aho-aparatua mastekatzailea da.
Protoraxa estua da, eta aurreko hankak herrestariak dira. Koxa luzea dute. Femurrak eta tibiak arantza zorrotzez babestuta daude. Espeziaren arabera hego funtzionalak edo bestigialak dituzte, eta hegorik gabekoak ere badira.
Eskualde tropikal, subtropikal eta epeletan bizi dira, era askotako habitatara moldatuak: basamortuko hondarretatik oihan tropikaletako zuhaitzetako goi-adarretaraino. Espezie guztiak haragijaleak dira; artropodoak jaten dituzte gehien bat, baina espezie handiek ornodunak ere jan ditzakete (musker txikiak, kolibriak, karraskari txikiak).

## Kanpo estekak

* (Ingelesez) Mantodea Species File Online
* Datuak: Q131250
* Multimedia: Mantodea / Q131250
* Espezieak: Mantodea
# Marissa Mayer

Marissa Ann Mayer (Wausau, Wisconsin, Ameriketako Estatu Batuak, 1975eko maiatzaren 30a) Yahoo! enpresako lehendakaria eta zuzendari nagusia da. Lehenago, Google enpresako exekutiboa eta bozeramailea izan zen.

## Bizitza

Sistema Sinbolikoetako zientziazko lizentzia lortu zuen 1997an, eta 1999an Informatikako zientziazko unibertsitate masterra, biak Stanfordeko Unibertsitatean.
1999an Googlen sartu zen: lehendabiziko emakumea izan zen, eta lehenengo 20 langileetako bat. Google enpresako Bilaketen eta Erabiltzaileen Esperientziako lehendakariorde bilakaturik, bera arduratzen zen Googleren produktuak merkaturatzeko prest dauden ikusteaz. Googleren aurpegi publikoetako bat bihurtu zen, eta elkarrizketak eta mintzaldiak emateaz arduratu zen.
2012ko uztailaren 16an, Marissa Mayer Yahoo! enpresako lehendakari eta zuzendari nagusi izendatu zuten.
* Datuak: Q14086
* Multimedia: Marissa Mayer / Q14086
# Marissa (Illinois)

Marissa Illinoiseko herri bat da. St. Clair konderrian kokatua dago. 2010ean 1.979 biztanle zituen, 8,68 kilometro koadrotan banatuta.

## Ikus, gainera

* St. Clair konderria

## Kanpo estekak

* Datuak: Q2668778
# Marissa udalerria, St. Clair konderria (Illinois)

Marissa udalerria Ameriketako Estatu Batuetako Illinois estatuko udalerri bat da, St. Clair konderrian. Azken zentsuaren arabera 2.260 biztanle zituen, 35.97 milia karratu (93.2 km$^2$) eremuan.

## Ekonomia

2020ko zentsuaren arabera, Marissa udalerrian 733 etxebizitza zeuden. Per capita diru-sarrerak 28.840 estatubatuar dolar ziren.

## Kanpo estekak

* Datuak: Q987819
# Maristak: Mariaren Lagunartea

    Ez nahasi marianistekin.
Maristak: Mariaren Lagunartea (latinez: Societas Mariae edo S.M.), arruntuki maristak deituak, zuzenbide pontifikaleko kongregazio klerikal katolikoa da, Jean Claude Colin apaiz frantziarrak eta beste apaizgai batzuek 1817an Lyonen sortua.

## Historia

Lyonen eliz agintariei harrera ona egin bazieten ere, apaiz misiolarien adarraren sorrera ezin izan zen burutu Cerdon, Colinen parrokia, Lyongo elizbarrutiaren eskumenetik Belleyraino igaro zen arte. 1823an, Belleyko elizbarruti berriztatu berriko Devie apezpikuak parrokia-lanak uzteko eta landa-barrutietarako misiolari talde batean izena emateko baimena eman zien Colini eta lankide gutxi batzuei, baina lehen urteetan elizbarrutiko kleroaren parte izaten jarraitu zuten. Lan horretan izandako ardura eta arrakastaren ondorioz, gotzainak seminarioaren gidaritza ere eman zien, eta, horrela, bere lanaren irismena areagotu zuen. Devie apezpikuak elizbarrutiko institutu bakar bat nahi izatea, eta Colin muga horren aurkakoa izatea, sortzen ari zen kongregazioa arriskuan jartzear egon zen. Gregorio XVI.a aita santua izan zen, 1836ko apirilaren 29ko dekretu bidez, Ozeaniarako misiolari bila zebilela, Mariaren Lagunarteko apaizak edo aita maristak behin betiko onartu zituena, boto sinpleak zituen eta nagusi orokor baten pean zegoen institutu erlijioso gisa.

## Erreferentziak

* ↑ Euskalterm: [Laburtzapenak Hiztegia] [2009]
* ↑ (Italieraz) Coste, J.. (1988). Dizionario degli Istituti di Perfezzione. VIII Erroma: Edizione Paoline, 1624-1627 or..

## Kanpo estekak

* Webgune ofiziala
* Datuak: Q923103
* Multimedia: Society of Mary (Marists) / Q923103